CELEX: 32022D0240
Language: hu
Date: 2022-02-21 00:00:00
Title: A Tanács (KKBP) 2022/240 határozata (2022. február 21.) az ISIL-lel (Dáissal) és az al-Kaidával, valamint a velük összeköttetésben álló személyekkel, csoportokkal, vállalkozásokkal és szervezetekkel szembeni korlátozó intézkedésekről szóló (KKBP) 2016/1693 határozat módosításáról

2022.2.21.   
               
               
                  HU
               
               
                  Az Európai Unió Hivatalos Lapja
               
               
                  L 40/21
               
            
         A TANÁCS (KKBP) 2022/240 HATÁROZATA
         (2022. február 21.)
         az ISIL-lel (Dáissal) és az al-Kaidával, valamint a velük összeköttetésben álló személyekkel, csoportokkal, vállalkozásokkal és szervezetekkel szembeni korlátozó intézkedésekről szóló (KKBP) 2016/1693 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2016. szeptember 20-án elfogadta a (KKBP) 2016/1693 határozatot (1).
                  
               
                     (2)
                  
                  
                     Tekintettel arra, hogy az ISIL (Dáis) és az al-Kaida, valamint a velük összeköttetésben álló személyek, csoportok, vállalkozások és szervezetek továbbra is fenyegetést jelentenek, két személyt és két csoportot fel kell venni a korlátozó intézkedések hatálya alá tartozó személyeknek, csoportoknak, vállalkozásoknak és szervezeteknek a (KKBP) 2016/1693 határozat mellékletében foglalt jegyzékébe.
                  
               
                     (3)
                  
                  
                     A (KKBP) 2016/1693 határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2016/1693 határozat melléklete az e határozat mellékletében foglaltak szerint módosul.
         
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2022. február 21-én.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  A Tanács (KKBP) 2016/1693 határozata (2016. szeptember 20.) az ISIL-lel (Dáissal) és az al-Kaidával, valamint a velük összeköttetésben álló személyekkel, csoportokkal, vállalkozásokkal és szervezetekkel szembeni korlátozó intézkedésekről, valamint a 2002/402/KKBP közös álláspont hatályon kívül helyezéséről (HL L 255., 2016.9.21., 25. o.).
      
      
         
            MELLÉKLET
            A (KKBP) 2016/1693 határozat melléklete a következőképpen módosul:
            
                        1.
                     
                     
                        Az „A. Személyek” címsor helyébe a következő szöveg lép:
                        
                                    „A.
                                 
                                 
                                    A 2. és 3. cikkben említett személyek”.
                                 
                              
                  
                        2.
                     
                     
                        A jegyzék a következő személyekkel egészül ki:
                        
                                    „8.
                                 
                                 
                                    Osama MAHMOOD (más néven Ustadh Usama Mahmood, Ousama Mahmood); állampolgárság: pakisztáni (feltételezhetően).
                                 
                              
                                    9.
                                 
                                 
                                    Sultan Aziz AZAM (más néven Aziz Azam, Sultan Aziz, Sultan Azziz Azzam, Sultan Aziz Ezzam); születési idő: 1985.; születési hely: Afganisztán; állampolgárság: afgán.”
                                 
                              
                  
                        3.
                     
                     
                        A melléklet a következő új címsorral és bejegyzésekkel egészül ki:
                        
                                    „B.
                                 
                                 
                                    A 3. cikkben említett csoportok, vállalkozások és szervezetek jegyzéke
                                    
                                                1.
                                             
                                             
                                                Al-Kaida az Indiai Szubkontinensen (Al-Qaeda in the Indian Subcontinent [AQIS], más néven Al-Qa’ida in the Indian Subcontinent, Qaedat al-Jihad in the Indian Subcontinent).
                                             
                                          
                                                2.
                                             
                                             
                                                Dáis – Hind tartomány (Da’esh – Hind Province, más néven Wilayah of Hind, Islamic State’s Hind Province [ISHP], IS-Wilayat al-Hind, Da’esh – Wilayat al-Hind).”